OG.ket [qrn;r~wcIcarlö CX 2007
/o

o(oz._,l),

VALTIOVARAINMINISTERIÖ	LAUSUNTO	VM 74/05/2007
3.8.2007
Oikeusministeriö
Lausuntopyyntönne 5.4.2007 OM 6/41/2006 RANGAISTUSMÄÄRÄYS- JA RIKESAKKOTYÖRYHMÄ
Työryhmä ehdottaa eräitä muutoksia rangaistusmääräys- ja rikesakkomenettelyihin. Samalla rikesakko- ja sakkouhkien päällekkäisyys poistettaisiin. Uudistuksen myötä menettely muuttuisi mm. siten, että rikesakon ja enintään 20 päiväsakon sakkorangaistuksen määräisi rikesakko- tai sakko-määräyksen antamalla poliisi tai muu laissa mainittu valvontaa suorittava, mikäli sakotettava ja mandollinen asianomistaja antavat tähän suosturnuksensa. Tältä osin asia ei etenisi nykyiseen tapaan syyttäjälle ja syyttäjän antamasta rangaistusmääräyksestä voitaisiin tältä osin luopua. Jos suostumusta ei saada, asia käsiteltäisiin normaalissa rikosasioiden käsittelyjärjestyksessä.

Valtiovarainministeriö kiinnittää huomiota siihen, että ehdotuksen tulee palvella järjestelmän yleisten mm. perustuslaista ja perusoikeussäännöksistä aiheutuvien uudistustarpeiden lisäksi tuottavuuden ja taloudellisuuden lisäämisponnisteluja rikosoikeudellisen seuraamusjärjestelmän toiminnassa. Tähän liittyen työryhmän ehdotuksen eräänä tavoitteena on, että vähäisten ja selvien rutiiniluonteisten asioiden jäädessä valvontaa suorittavan viran-omaisen ratkaisun varaan syyttäjä- ja tuomioistuinvoimavaroja voitaisiin suunnata mm. vaativiin rikosasioihin. Valvontaa suorittavien viranomaisten työmäärän työryhmä ei arvioi uudistuksen johdosta kasvavan.

Ehdotusten tavoitteisiin ei siten ole huomauttamista, mutta valtiovarainministeriö toteaa, että ehdotukseen liittyy eräitä yksityiskohtia, jotka voivat käytännössä ehkäistä uudistuksen myönteisten vaikutusten toteutumista. Ehdotuksen mukaan summaarisen menettelyn käyttö normaalin rikosprosessin sijaan edellyttää sakotettavan aktiivisuutta. Ehdotuksen mukaan asian käsittely uudessa menettelyssä edellyttää sakotustilanteessa tai myöhemmin saatua sakotettavan suostumusta. Riskinä on, että sakotettava sakotustilanteessa helposti kieltäytyy antamasta suostumusta esimerkiksi ikään kuin varmuuden vuoksi, koska hänellä ei välttämättä ole nopeassa tilanteessa mandollisuutta arvioida oikeusturvansa tarvetta. Tämän vuoksi oikeusturvatarpeiden kannalta tarpeettoman moni asia siirtyisi uudesta yksinkertaisesta menettelystä normaaliin rikosasian käsittelymenettelyyn, mikä työ-ryhmän ehdotuksen tavoitteiden vastaisesti voi jopa lisätä oikeuslaitoksen työmäärää.

Tämän vuoksi valtiovarainministeriön käsityksen mukaan jatkovalmistelussa on välttämätöntä tutkia vaihtoehtoa, jossa nykyisen rangaistusmääräysmenettelyn tapaan sakkomääräyksen antaminen ei edellyttäisi sakotettavan
VALTIOVARAINMINISTERIÖ	PL 28 00023 VALTIONEUVOSTO	PUH. (09) 16001

budjettipäällikkö	Hannu Mäkinen

2 (3)
suostumusta. Sakotettu voisi kuitenkin määräajassa ja asiaa mm. oikeusturvan tarpeensa kannalta harkittuaan vastustaa sakkomääräystä. Tällöin asia tulisi siirtää ensi vaiheessa syyttäjän ratkaistavaksi summaarisena asiana. Jos sakotettu vastustaa myös syyttäjän antamaa sakkomääräystä olisi asia käsiteltävä käräjäoikeudessa. Näin menetellen voidaan hyödyntää summaa-risen menettelyn edut ja saada asia ratkaistua mandollisimman varhaisessa vaiheessa ilman, että sakotetun oikeusturva vaarantuu. Käytännössä nykyisin rangaistusmääräysvaatimuksia vastustetaan suhteellisen harvoissa tapauksissa.

Valtiovarainministeriö kiinnittää lisäksi huomiota sakko- ja rikesakkomenettelystä annettavaa lakia koskevan ehdotuksen 12 §:n säännöksiin, jotka velvoittavat valvontaa suorittavan ja sakko- tai rikesakkomääräyksen antaneen viranomaisen seuraamaan, onko sakotettu maksanut sakon tai rikesakon määräajassa. Nykytilaan nähden tämä olisi em. viranomaisille uusi tehtävä. Valtiovarainministeriön käsityksen mukaan sakot ja sakkojen suorittamista koskevat tiedot ovat kuitenkin keskitetysti Oikeusrekisterikeskuksen hallussa sen tietojärjestelmässä, minkä vuoksi olisi vielä harkittava esimerkiksi ratkaisua, jossa Oikeusrekisterikeskus seuraisi sakko- ja rikesakkosaatavien perintää ja maksamista ja raportoisi tarvittaessa ao. viran-omaisille.

Jatkovalmistelussa tulisi selvittää tarkoituksenmukainen ja samalla tuottavuus ja taloudellisuustavoitteiden kannalta moitteeton ratkaisu sakko- ja rikesakkosaatavien seurannan ja raportoinnin järjestämiseen.

Valtiovarainministeriö katsoo, että joka tapauksessa työryhmän ehdotuksia voidaan toteuttaa vain 25.5.2007 päätettyjen valtiontalouden kehysten ja talousarvioiden puitteissa, mukaan lukien näissä päätetyt tuottavuuden lisäämistavoitteet.

Valtiosihteeri kansliapäällikkönä	Raimo Sailas Osastopäällikkö,

Tiedoksi

Vero-osasto